**Periodeplan for mai og juni - Avdeling Bukkene Bruse**

|  |  |  |  |  |
| --- | --- | --- | --- | --- |
| **PERIODE****-UKER** | **MÅL** **Hva vil vi oppnå?**  | **INNHOLD** **Hva skal vi gjøre?**  | **ARBEIDSMÅTE** **Hvordan gjør vi det?**  | **DOKUMENTASJON av barnas læring** **EVALUERING av metode/tema**  |
| **UKE 18 - 19** | **Å lære mer om 17 mai tradisjoner.** | Vi øver på sanger, lærer om flaggets farger,  | Øve på sangene, gå i tog, snakke om emnet. Ved å ha formingsaktiviteter lærer de om fargene og flaggets form. Lage eget  | Dokumentere med bilder på nett og henge opp ferdig produkter i vinduet. Får med flagget hjem |
| **Uke 20-22** | **Å bli kjent med sommerfuglen** | Vi skal lære mer om sommerfuglenes liv og hva de gjør.  | Vi lærer sanger og rim og regler om larver/sommerfugler. Har formingsaktiviteter hvor vi lager larver/sommerfugler til både tre og en stor naturvev til gjerdet (former som larve/sommerfugl)Vi blir bedre kjent med eventyret «lille larven aldri mett» og «de tre sommerfuglene». Lage plakat om sommerfuglene. | Dokumenteres ved hjelp av bilder og presentasjon av prosess sammen med barna. Ferdige produkter vil være synlig ute i trærne og på gjerdet ved inngangen til avdelingen. Plakat henges like ved.  |
| **Uke 18-25** | **Styrke grovmotorikk**  | Ha fokus på å styrke balansen og grovmotorikken til barna.  | Ved å gå på tur i ulike terreng, lage hinderløype i barnehagen og oppmuntre til klatring og balansering der vi kan.  | Dokumenteres med bilder som legges ut på kidplan ila uken.  |
| **Uke 17-25** | **Bli kjent med andre insekter**  | Vi lærer om ulike insekter som vi finner ute i naturen.  | Tar bilder eller tar med insektene tilbake til barnehagen for nærmere inspeksjon og finne informasjon om disse i bøker/på nett. Vi lager insekter som vi pynter med ute. Maler dem på vindu.  | Dokumenteres ved hjelp av bilder og pedagogisk dokumentasjon på veggen. Denne henges ute. Ferdige produkter utstilles/henges ute i barnehagen.  |
| **18 - 20** | **Å bli kjent med ny avdeling.** | 4-5 åringene (Bukkeklubben) skal bli kjent med ny avdeling (Askeladden). | Ved å besøke den nye avdelingen hver onsdag og leke i utvalgte lekekroker, spise og ha samling der. | Med bilder på nett. |
| **17-21** | **Å jobbe med FLYT og lage noe til Sola sentrum**  | Vi skal lage ting sammen med barna som skal stilles ut/henges opp i Sola sentrum for å både promotere barnehagen, men også hjelpe til med å få folk til sentrum og butikkene. Temaet er naturen våkner – tenke bærekraftig utvikling. | Vi lager store insekter av skumgummi, vi lager dokumentasjoner til vegg, lager plantekasser og planter blomsterkasser. | Dokumenteres på nett. |
| **23 - 25** | **Å lære mer om antall, form og farge** | Vi skal fokusere på å telle dyr, insekter, sortering og plassering både inne og ute på tur. | Ved å legge opp til aktiviteter som fremmer telling, nysgjerrighet, samarbeid og inkludering. Det lages til aktiviteter som skal brukes ute i lek. Forme insekter av naturmaterialer vi finner på tur (for eksempel finne bein til tusenbeinet og telle dem sammen). | Dokumenteres med bilder på nett. Henge opp bilder og tall ute for å fremme interesse og læring.  |

**Gjennom dette temaet jobber vi ut fra dette i rammeplanen og årsplanen:**

I dette prosjektet er målet at barna skal oppleve mestring og glede uansett alder og utvikling, få oppleve å være inkludert i et felles prosjekt og motta annerkjennelse gjennom prosessen og for det de viser interesse for. Dette er i tråd med verdiene til Kornberget barnehage.

Når vi feirer Norges nasjonaldag, så er det også viktig at barna får kjennskap til hvorfor. Rammeplanen sier at vi som personal blant annet skal gi barna kjennskap til og markere merkedager (Rammeplanen, 2017, s. 55).

Gjennom arbeid med disse målene sier rammeplanen for barnehage at barna får muligheten til å lære hvordan en skal ta vare på seg selv, andre og ikke minst naturen. Ved å fokusere på bærekraftig utvikling, vil det øke deres forståelse for hvor viktig det er å ta vare på naturen og hvordan vi kan gjøre dette i praksis. (Rammeplanen, 2017, s. 7).

Videre i rammeplanen står det også at “gjennom opplevelser og erfaringer i naturen kan fremme forståelse for naturens egenart og barnas vilje til å verne om naturressursene, bevare biologisk mangfold og bidra til bærekraftig utvikling.” (Rammeplanen, 2017, s. 33).

Barnehagen skal legge til rette for at barna kan få et mangfold av naturopplevelser og få oppleve naturen som arena for lek og læring.” Samtidig som en videreutvikler “motoriske ferdigheter, kroppsbeherskelse, koordinasjon og fysiske egenskaper” ved å ha fokus på dette på tur, og ved å legge til rette for aktiviteter som fremmer dette i barnehagen. (Rammeplanen, 2017, s. 33 og 39).

Barnehagen skal bidra til at bana leker og eksperimenterer med tall, mengde og telling og får erfaring med ulike måter å uttrykke dette på (Rammeplanen, 2017, s. 54).

 **Periodens eventyr:**

* «Lille larven aldri mett» i mai
* «De tre sommerfuglene» i mai
* «Geitekillingen som kunne telle til ti» i juni

**Periodens sanger/rim og regler:**

* Lille larven aldri mett sang
* Larve sangen
* Larvedikt
* 17 mai sanger